 **„TESTKÖZELBEN...”**

A **Magyar Pszichoonkológiai Társaság** örömmel értesíti Önt és munkatársait, hogy **XIII. Konferenciáját** **2017. 03. 31 - 04. 01-én** tartja. (Helyszíne: Benczúr Ház, 1068 Budapest, Benczúr u. 27.)

A Kongresszus fő témája Test és Lélek elválaszthatatlan kapcsolódása, élményeink testbe-ágyazottsága, a betegség testet érő kihívásai, a jelenlét, gondoskodás, ápolás testet érintő, de mindig a lélekhez is szóló pillanatai. Kiemelt figyelemmel fordulunk azon szakemberek felé, akik a beteggel a leghosszabb időt töltik együtt, mindig elérhetőek, biztonságot nyújtanak, „testközelben” vannak.

A Konferencia első napján a fenti témában várjuk 10 perces előadásaikat\*. Aznap ebédszünetben tartjuk meg a Magyar Pszichoonkológiai Társaság közgyűlését. A második napon workshop keretében nyílik lehetőségük személyes betekintésre az MBCR- módszerbe, valamint feltárul a művészet- és meseterápia világa, daganatos betegségekben való alkalmazása. Megjelennek művészi alkotásaikkal volt pácienseink is, akiknek gyógyulását alkotó munkájuk nagyban segítette.

A Kongresszus további fontos célja, hogy egységes, összetartó csapattá kovácsolja az onkológiai ellátásban különböző szakterületen dolgozó kollégákat. MARADJUNK EGYMÁS SZÁMÁRA IS LÉLEK- ÉS TESTKÖZELBEN!

Minden érdeklődőt szeretettel várunk!

Az MPOT Vezetősége nevében tisztelettel:

dr. Mailáth Mónika elnök

\*Az előadások 10 perc időtartamúak + 2 perc diszkusszió

* Kérjük, hogy a benyújtani kívánt előadások címét és rövid kivonatát **2017. február 22-ig** juttassák el a következő e-mail címre: pszichoonkologiaitarsasag@gmail.com
* Az absztraktok formátuma: maximum 20 sor, 12-es betűméret, 1,5-es sorköz

**JELENTKEZÉSI LAP**



**Magyar Pszichoonkológiai Társaság XIII. Konferenciája**

**„Testközelben...”**

**Benczúr Ház (1068 Budapest, Benczúr utca 27.)**

**2017. március 31–április 1.**

Kérjük, hogy a kitöltött jelentkezési lapot **2017. március 15-ig** küldje el a következő e-mail címre: [pszichoonkologiaitarsasag@gmail.com](mailto:pszichoonkologiaitarsasag@gmail.com)

**SZEMÉLYES ADATOK**

Név: …………………………………………………………………………………………...

Levelezési cím: ………………………………………………………………………………...

Telefon: ………………………………………………………………………………………..

E-mail: …………………………………………………………………………………………

Munkahely: …………………………………………………………………………………….

Beosztás: ……………………………………………………………………………………….

**REGISZTRÁCIÓ**

|  |  |  |  |  |
| --- | --- | --- | --- | --- |
|  | MPOT tag  02. 28-ig | MPOT tag  03. 01-től | Nem MPOT tag 02. 28-ig | Nem MPOT tag  03. 01-től |
| Pszichológus, orvos |  12.000 Ft |  14.000 Ft |  14.000 Ft |  16.000 Ft |
| Ápoló, szakdolgozó |  10.000 Ft |  12.000 Ft |  12.000 Ft |  14.000 Ft |
| Nyugdíjas, egyetemi hallgató |  8.000 Ft |  9.000 Ft |  10.000 Ft |  11.000 Ft |

A konferencia helyszínén is lesz lehetőség regisztrálni.

**Étkezés:**

Március 31-én pénteken a Benczúr Ház éttermében lehetőség lesz ebédelni is. Kérjük, jelölje meg az alábbiak közül, hogy melyiket választja:

 Kétfogásos ebéd: 980 Ft  Háromfogásos ebéd: 1260 Ft

 csirkehúsos  sertéshúsos  vegetáriánus

**Szállás:**

Szálláslehetőség a közeli Benczúr Hotelben van (a lenti árak tartalmazzák a svédasztalos reggelit és az idegenforgalmi adót):

Economy szoba egyágyas elhelyezéssel: 12.900 Ft/szoba/éj

kétágyas elhelyezéssel: 13.900 Ft/szoba/éj

Superior szoba egyágyas elhelyezéssel: 13.900 Ft/szoba/éj

kétágyas elhelyezéssel: 15.900 Ft/szoba/éj

Szállásigénylésre a Benczúr Hotel saját jelentkezési lapján lesz mód, melyet mellékelten küldünk.

**Fizetés módja**

Kérjük, hogy regisztrációs díját és étkezési költségét a Magyar Pszichoonkológiai Társaság bankszámlaszámára utalja (Budapest Bank, 10102529-44852000-010000002). A közlemény rovatban kérjük, adja meg nevét és lakcímét.

**Számla**

Számlát akkor áll módunkban kiállítani, ha a regisztrációs díj megérkezett bankszámlánkra.

Számlázási név: ……………………………………………………………………………...

Számlázási cím: ……………………………………………………………………………..

Adószám: …………………………………………………………………………………….

**Lemondás**

Lemondási határidő: 2017. március 24. Lemondását írásban kérjük eljuttatni a fent megadott címünkre. A határidő lejárta után nem áll módunkban elfogadni a lemondást.